ཕུ་བོས་ཨ་ཕ་ངེད་གཉིས་ཁྱུང་ཀྱཱ་རུ་བཞག་ནས་ཕྱིར་ཁྱིམ་ལ་ལོག་ཅིང་།ངས་ཨ་ཕ་ལ་ནད་གཡོག་བྱས་ནས་ཉིན་འགའ་འདས་སོང་།ཉིན་གསུམ་པར་ཕུ་བོ་ཨ་ཕ་ངེད་གཉིས་ལ་བལྟ་རུ་སླེབས་ཤིང་།ཨ་ཕ་ཇེ་དགའ་རུ་འགྲོ་གི་ཡོད་པ་ཤེས་ནས་དགའ་བཞིན་སྤྲོ་བཞིན་དུ་ལོག་སོང་།སང་ཞོགས་སྔ་བོ་ནས་ཕུ་བོ་སླར་ཡང་སླེབས་སོང་།སྐབས་དེར།ཨ་ཕ་ངེད་གཉིས་གནས་ཚང་གི་ཚ་ཐབ་སྟེང་ན་ཁ་ཏོན་འདོན་བཞིན་བསྡད་ཡོད།ཕུ་བོ་མཐོང་བ་དང་ཨ་ཕ་འདྲོགས་ལངས་ནས་གདོང་པ་རྦད་དེ་འགྱུར་བར་མ་ཟད།ཅི་བྱུང་སོང་།ཤོད་དང་།ཅི་ཞིག་བྱུང་སོང་ཞེས་ནན་འདྲི་བྱས་བྱུང་།ཕུ་བོས་དོགས་མི་བདེ་བའི་ངང་ནས་བདེ་སྐྱིད་མེད་སོང་ཟིགཟེར།ང་ནི་སོ་སོའི་རྣ་བ་ལ་ཡིད་མ་ཆེས་པ་འདྲ་ཞིག་བྱུང་ནས་འཐོམས་ནས་བསྡད་ཡོད་པའི་སྐབས་དེར།ཕུ་བོས་ཁྱོད་ཀྱིས་ཨ་ཕ་སྐྱོར་དང་ཞེས་སྐད་བརྒྱབ་པ་ཐོས་བྱུང་ལ།ངས་ཨ་ཕ་ལ་ལྟ་དུས།ཨ་ཕ་དྲན་པ་འཐོར་ནས་གདན་ཐོག་ལ་འགྱེལ་བཞིན་འདུག།